בנדיקט וונג

בנדיקט וונג (באנגלית: Benedict Wong; נולד ב-3 ביולי 1971) הוא שחקן אנגלי המופיע בקולנוע, בטלוויזיה ובתיאטרון. וונג מוכר בעיקר מהופעתו בתפקיד קובלאי חאן בסדרה "מרקו פולו" של רשת נטפליקס (2014–2016) ובדמות ברוס נג בסרט הקולנוע "להציל את מארק וואטני" (2015).

בסרטי גיבורי העל של היקום הקולנועי של מארוול הוא מגלם את הדמות וונג, כשהופעתו הראשונה הייתה ב-2016 בסרט "דוקטור סטריינג'", ואחר כך בסרטים "הנוקמים: מלחמת האינסוף", "הנוקמים: סוף המשחק", "שאנג-צ'י ואגדת עשר הטבעות", "ספיידרמן: אין דרך הביתה", "דוקטור סטריינג' בממדי הטירוף".

ביוגרפיה
וונג נולד באקלס שבמנצ'סטר רבתי להורים שהיגרו לממלכה המאוחדת מהונג קונג דרך אירלנד. הוא גדל בעיר סלפורד והוא אוהד של מועדון הכדורגל מנצ'סטר יונייטד. וונג למד בבית הספר De La Salle בסלפורד. אחר כך למד שנתיים אמנויות הבמה בקולג' סלפורד סיטי.

ב-1993 הופיע וונג בפעם הראשונה ברדיו ה-BBC במחזה בשם "Kai Mei Sauce" מאת קווין וונג. הוא שיחק בתפקיד ארול ספירס לצדו של שון לוק בקומדיית המצבים "15 Storeys High", ובדמות פרנקלין פו בעונה השנייה של הסדרה הקומית "Look Around You".

ב-2007 כיכב וונג בסרט הקולנוע "תדאג לעצמך" בבימויו של ריצ'רד לקסטון.

בהמשך הופיע וונג בעונה הרביעית של הסדרה הקומית "צוות איי טי" של ערוץ 4, בדמות בשם פריים, שהיה מתחרה בשעשועון "Countdown". עוד הופיע וונג בסרט "שנחאי" בתפקיד ג'וסו קיטה, ובסדרה "Spirit Warriors" של ה-BBC בדמות לי.

ב-2012 שיחק וונג בסרטו של רידלי סקוט "פרומתאוס" בתפקיד טייס הספינה ראבל.

ב-2013 לוהק וונג לתפקיד הראשי במחזה "The Arrest of Ai WeiWei" שהועלה בתיאטרון המפסטד. זמן קצר אחר כך תיאטרון אלמיידה הכריז על צירופו של וונג לצוות שחקני המחזה "Chimerica".

עוד ב-2013 שיחק וונג בתפקיד גנגסטר בשם לאו בדרמה הקומית של ערוץ BBC Two "האנשים הלא נכונים".

ב-2014 גילם וונג את דמותו של קובלאי חאן בסדרה "מרקו פולו" של נטפליקס, שחודשה לעונה שנייה ב-7 בינואר 2015. בשנה לאחר מכן הופיע וונג בסרט מדע בדיוני נוסף של רידלי סקוט "להציל את מארק וואטני" בו גילם את ברוס נג מנהל המעבדה להנעה סילונית.

ב-2016 הופיע וונג בפרק "Hated in the Nation" של סדרת האנתולוגיה "מראה שחורה", בו גילם את הסוכן שון לי מסוכנות הפשע הלאומית. באותה שנה גילם דמות בשם וונג, מכשף מיסטי, בסרט גיבורי העל "דוקטור סטריינג'". הוא חזר לגלם את הדמות בסרטים "הנוקמים: מלחמת האינסוף", "הנוקמים: סוף המשחק", "שאנג-צ'י ואגדת עשר הטבעות","ספיידרמן: אין דרך הביתה",ו "דוקטור סטריינג' בממדי הטירוף".

ב-2017 דיבב וונג את הדמות אלכס יו במשחק הווידאו "Prey" של ארקיין סטודיוס. עוד כיכב בסרט הקצר "2036: Nexus Dawn", פריקוול לסרט "בלייד ראנר 2049" בבימויו של לוק סקוט ובכיכובו של ג'ארד לטו.

ב-2018 הופיע וונג בדמות המדען לומקס בסרט האימה מדע בדיוני "העולם שאחרי: הכחדה".

וונג דיבב את הענק טונג בסרט "ריה והדרקון האחרון" של חברת דיסני, אשר יצא לאור במרץ 2021.

פרסים
ב-2003 היה וונג מועמד לפרס הקולנוע הבריטי העצמאי לשחקן המשנה הטוב ביותר על תפקידו גואו יי בסרט "דברים יפים מלוכלכים".

ב-2013 היה וונג מועמד לפרס West End Frame להופעת הדרמה הטובה ביותר על תפקידו בדמות ז'אנג לין במחזה "Chimerica".

פילמוגרפיה
קולנוע
 שנה שם שם באנגלית תפקיד הערות 2000 קיס קיס בנג בנג Kiss Kiss (Bang Bang) פאט פרודנס 2001 שנינות Wit Fellow 2 משחקי ריגול Spy Game טראן 2002 דברים יפים מלוכלכים Dirty Pretty Things גואו יי 2003 קוד 46 Code 46 רופא 2005 איזה יום יפה On a Clear Day צ'אן טריסטרם שנדי A Cock and Bull Storyאד 2007 שמש Sunshine טריי תדאג לעצמך Grow Your Own קונג סאנג 2008 לארגו וינץ' Largo Winch ויליאם קוואן 2009ירח Moon תומפסון 2010 שנחאי Shanghai ג'וסו קיטה 2011 The Lady קרמה פונטשו ג'וני אינגליש חוזר Johnny English Reborn צ'י הן לי 2012 פרומתאוס Prometheus 2013 הגאולה Hummingbird מר צ'וי קיק אס 2 Kick-Ass 2 מר קים 2015 להציל את מארק וואטני The Martian ברוס נג 2016 דוקטור סטריינג' Doctor Strange וונג 2018 העולם שאחרי: הכחדה Annihilation לומקס הנוקמים: מלחמת האינסוף Avengers: Infinity War וונג 2019 הנוקמים: סוף המשחק Avengers: Endgameאיש מזל התאומים Gemini Man ברון היפהפייה והיחפן Lady and the Tramp בולדיבוב 2020 ההיסטוריה האישית של דייוויד קופרפילד The Personal History of David Copperfield מר ויקפילד תשעה ימים Nine Days קיו 2021 ריה והדרקון האחרון Raya and the Last Dragon טונג דיבוב שאנג-צ'י ואגדת עשר הטבעות Shang-Chi and the Legend of the Ten Rings וונג פלאמלים Extinct ד"ר צ'ונג דיבוב2022 הפילה של הקוסם The Magician's Elephant הקוסם דיבוב דוקטור סטריינג' בממדי הטירוף Doctor Strange in the Multiverse of Madness וונג 2024 שקר גאוני (אנ') Bad Genius מנג 2025שעת הנעלמים Weaponsאנדרו TBA True Love

טלוויזיה
 שנה שם שם באנגלית תפקיד הערות 1992 Screenplay לה ואן דונג בפרק "Small Metal Jacket" 1993 בערוב ימי היין Last of the Summer Wine סיני בפרק "Aladdin Gets on Your Wick" 1994 The Chief פנג סדרת טלוויזיה (פרק אחד) Frank Stubbs Promotes לי בפרק "Chinatown" 1995 Cardiac Arrest עובד רנטגן בפרק "Shallow End" Hearts and Minds מתרגם מסינית סדרת טלוויזיה (פרק אחד) 1996 Pie in the Sky מייקל צ'ונג בפרק "Chinese Whispers" המפצח Cracker פיטר יאנג בפרק "White Ghost" 1997 Supply & Demand פרנקי לי סרט טלוויזיה The Bill לי מאן בפרק "Alternative Therapies" Breakout ג'רי סרט טלוויזיה 2000 אלף לילה ולילה Arabian Nights חסן מיני-סדרה The Bill מייקל ויי סדרת טלוויזיה (3 פרקים) 2002 The Bill סמל בילוש דייוויד צ'יו סדרת טלוויזיה (5 פרקים) TLC טרי צ'ונג סדרת טלוויזיה (6 פרקים) Look Around You שחמטאי בפרק "The Brain" 2002–2004 15 Storeys High ארול ספירס סדרת טלוויזיה (12 פרקים) 2003 שם המשחק State of Play פיט צ'נג 2005 Look Around You ד"ר פרנקלין פו בפרק "Health" 2006 Eleventh Hour דני בפרק "Containment" 2007 פרנקנשטיין Frankenstein ד"ר אד גור סרט טלוויזיה 2008 המופע של פיטר סרפינוביץ The Peter Serafinowicz Show תפקידים שונים סדרת טלוויזיה (4 פרקים) 2009 Spirit Warriors לי סדרת טלוויזיה (7 פרקים) 2010 צוות IT The IT Crowd הרולד "פריים" טונג בפרק "The Final Countdown" ספוקס Spooks קאי סדרת טלוויזיה (פרק אחד) 2010–2011 חוק וסדר: UK Law & Order: UK אלי סמרט סדרת טלוויזיה (2 פרקים) 2011 פרשיות סמויות Covert Affairs שן יו בפרק "World Leader Pretend" 2011–2013טופ בוי Top Boy וינסנט סדרת טלוויזיה (6 פרקים) 2013 האנשים הלא נכונים The Wrong Mans מר לאו סדרת טלוויזיה (4 פרקים) Words of Everest טנזינג נורגיי סרט דוקומנטרי Run גאו סדרת טלוויזיה (פרק אחד) 2014 טרף Prey סמל בילוש אשלי צ'אן סדרת טלוויזיה (3 פרקים) 2014–2016 מרקו פולו Marco Polo קובלאי חאן סדרת טלוויזיה (20 פרקים) 2016 מראה שחורה Black Mirror שון לי בפרק "Hated in the Nation" 2017 חלומות חשמליים Philip K. Dick's Electric Dreams אד אנדרוז בפרק "Impossible Planet" 2019 כיתה קטלנית Deadly Class מאסטר לין סדרת טלוויזיה (10 פרקים) 2022 שי-האלק: עורכת דין בשירות החוק She-Hulk: Attorney at Law וונג 3 פרקים 2024 בעיית שלושת הגופים The Three-Body Problemדא שי סדרת טלוויזיה של נטפליקס

משחקי וידאו
 שנה שם תפקיד הערות 2017 Prey אלכס יו

תפקידים בתיאטרון
 שנה שם שם באנגלית תפקיד הערות 1995 The Letter אונג צ'י סנג תיאטרון ליריק 1998 הסוחר מוונציה The Merchant of Venice סולניו שייקספיר גלוב 1998 The Honest Whore קסטרוצ'ו שייקספיר גלוב 1999 יוליוס קיסר Julius Caesar גאיוס לוקיליוס שייקספיר גלוב 1999 אנטוניוס וקלאופטרה Antony and Cleopatra מנאס / סקרוס שייקספיר גלוב 2003 In Arabia We'd All Be Kings ויק / קופ תיאטרון המפסטד 2009 איש הכריות The Pillowman אריאל קורב 2010 Hungry Ghosts זי-הוי תיאטרון עץ התפוז 2012 המלט Hamlet לארטס יאנג ויק 2013 The Arrest of Ai Weiwei איי וייויי תיאטרון המפסטד 2013 Chimerica זאנג לין תיאטרון אלמיידה

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1971
קטגוריה:שחקנים ביקום הקולנועי של מארוול